Alessio Bolognani

Alessio Bolognani (født 17. november 1983 i Cavalese) er en italiensk tidligere skihopper og senere trener. Han representerte GS Fiamme Gialle.

Han konkurrerte internasjonalt i årene 2001-2007, hovedsakelig i kontinentalcupen, der hans beste sammenlagtplassering var 67.-plass i 2004/05. Han deltok i sju verdenscuprenn, men greide ikke å bli blant de 30 beste og ta verdenscuppoeng i noen av de individuelle rennene; best var 42.-plass i Garmisch-Partenkirchen 1. januar 2007. I den tysk-østerrikske hoppuka 2006/07 ble han nummer 52 sammenlagt.

I VM i Oberstdorf i 2005 var han på det italienske laget som ble nummer 12 og 15 (begge av 15 lag) i lagkonkurransene i stor- og normalbakke. Han greide ikke å kvalifisere seg til de to individuelle rennene. I OL i Pragelato (Torino) i 2006 ble han nummer 44 av 50 deltakere i storbakken og var på laget som ble nummer 11 av 16 lag i lagkonkurransen.

Alessio Bolognani ble italiensk mester i skihopping i 2003. Han har i senere år vært trener for det italienske kvinnelandslaget i skihopping.

 Referanser 

 Kilder 
 Sports Reference: Alessio Bolognani  (besøkt 16. oktober 2011)
 Federazione Italiana Sport Invernali: Salto speciale, l'albo d'oro degli Assoluti (italienske mestere, italiensk, besøkt 16. oktober 2011)
 Federazione Italiana Sport Invernali: Atleti Salto e CN: Stagione 2011-2012 – Staff Tecnico Salto (italiensk, besøkt 16. oktober 2011)

 Eksterne lenker 


Kategori:Italienske skihoppere
Kategori:Skihopptrenere
Kategori:Italienske mestere
Kategori:Deltakere under Ski-VM 2003
Kategori:Deltakere under Ski-VM 2005
Kategori:Deltakere for Italia under Vinter-OL 2006
Kategori:Skihoppere under Vinter-OL 2006
Kategori:Personer fra Cavalese
Kategori:Fødsler i 1983